钦定古今图书集成/理学汇编/经籍典/第055卷 > 朱元昇三易备遗 > 《大衍五十数本河图洛书》
## 钦定古今图书集成/理学汇编/经籍典/第055卷 > 朱元昇三易备遗 > 《大衍五十数本河图洛书》

言大衍者多矣。求合乎《河图》之数，则曰“贵阳而进五”；
求合乎《洛书》之数，则曰“贱阴而退五。”及究其所进之
五，图无两五；究其所退之五，书实有五。无者不可有，
有者不可无。是殆意揣臆度为之说，非图书实然之
数也。且盈天地间物，物无独必有对，《洛书》乃《河图》之
对，五十五数乃四十五数之对。分图书而言，图多阳
“也，书多阴也。合图书而观，总具百数。五十为阳，五十
为阴，阳对阴，阴对阳，无馀也，无欠也。是故以五十阳
数配五十阴数，阴阳合德，为大衍之数。”五十。由是探
之以神物，六十四卦，三百八十四爻，胥此焉生。乾坤
合其策，是为三百有六十，当期之日也。二篇合其策，
是为万有一千五百二十，当万物之数也。大抵皆然。
孰谓“图自图，书自书”者乎？不然，筮何取于蓍哉？蓍一
本百茎，象图书之数有百也。置五十而揲五十，象图书之数配阴阳为五十也。言大衍者即此观之，思过
半矣。